Diari Oficial de la Generalitat Valenciana


Sumari del DOGV 9628, del 29-06-2023 (2023/7330)

Extracte de la Resolució de 21 de juny de 2023, del rector de la Universitat Politècnica de València, per la qual estableixen les bases per a la concessió d'ajudes per a l'acolliment d'estudiantat d'educació superior afectat pel conflicte d'Ucraïna a la Universitat Politècnica de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9628

Data del DOGV
:   29-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7330


Data del document
:   21-06-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * ajuda pública

Extracte de la Resolució de 21 de juny de 2023, del rector de la Universitat Politècnica de València, per la qual estableixen les bases per a la concessió d'ajudes per a l'acolliment d'estudiantat d'educació superior afectat pel conflicte d'Ucraïna a la Universitat Politècnica de València. [2023/7330]  
BDNS (identif.): 705180.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/705180)  
Per Resolució de data 11 de gener de 2023, del rector de la Universitat Politècnica de València, van ser convocades 24 ajudes per a l'estudiantat d'educació superior afectat pel conflicte d'Ucraïna.  
En data 22 de maig de 2023 ha sigut publicada la resolució definitiva del rector de la Universitat Politècnica de València per la qual s'adjudiquen un total de 20 ajudes de les 24 que van ser convocades.  
Amb la finalitat d'adjudicar el total de les 24 ajudes, la Universitat Politècnica de València mitjançant la present resolució del rector, convoca per tant 4 ajudes per a l'estudiantat d'educació superior afectat pel conflicte d'Ucraïna.  
Beneficiaris  
Podrà ser-ne beneficiaris, l'estudiantat matriculat en la UPV que:  
  
1) Nacionals ucraïnesos residents a Ucraïna desplaçats des del 24 de febrer de 2022 en endavant a conseqüència del conflicte bèl·lic.  
  
2) Apàtrides i nacionals de tercers països diferents d'Ucraïna que gaudiren de protecció internacional o d'una protecció nacional equivalent a Ucraïna abans del 24 de febrer de 2022.  
3) Membres de les famílies de les persones a les quals es refereixen els apartats 1 i 2.  
4) Nacionals ucraïnesos que es trobaren en situació d'estada a Espanya abans del 24 de febrer de 2022 que, a conseqüència del conflicte armat, no poden tornar a Ucraïna  
5) Nacionals de tercers països o apàtrides que resideixen legalment a Ucraïna sobre la base d'un permís de residència legal vàlid (siga permanent o d'un altre tipus com a estudiants) expedit de conformitat amb el dret ucraïnès i no puguen tornar al seu país o regió.  
6) Nacionals d'Ucraïna que es trobaven en situació irregular a Espanya abans del 24 de febrer i que, a conseqüència del conflicte armat, no poden tornar a Ucraïna.  
7) Membres de les famílies de les persones a les quals es refereixen els apartats 4 i 5.  
Finalitat  
La present convocatòria pretén atendre les demandes de l'estudiantat de la Universitat Politècnica de València (d'ara en avant UPV) afectat pel conflicte d'Ucraïna que haja estat matriculat durant el període comprès entre el 24 de febrer de 2022 i el 30 de novembre de 2023, tots dos inclusivament, i que no hagen sigut beneficiaris de l'ajuda convocada per a la mateixa finalitat segons resolució del rector de la Universitat Politècnica de València de data 11 de gener de 2023.  
  
Termini de presentació de sol·licituds: de vint dies a comptar de l'endemà de la publicació en el DOGV  
  
València, 21 de juny de 2023. El rector: José E. Capilla Romá.